Koordinatės: 55°45′59″š. pl. 24°44′24″r. ilg.﻿ / ﻿55.7665°š. pl. 24.7399°r. ilg.﻿ / 55.7665; 24.7399

|  |
| --- |
|    **Subačiaus geležinkelio stotis** |
|  |
| *Stoties pastatas 2020 m.* |
| **Adresas** | Subačius, Stoties g. 1 |
| **Atidaryta** | 1873 m. |
| **Aptarnaujanti įmonė** | AB „Lietuvos geležinkeliai" |
| **Žemėlapiai** | Retromap.ru |
| **Nuotraukos** | Railwayz.info |
| 


 |
| 

| Aplinkinės stotys ir stotelės |
| --- |
| Paaiškinimai |
| 

|  |  |  |  |  |  |
| --- | --- | --- | --- | --- | --- |
|  |  | 

|  |
| --- |
|  |

 | km |  |
|  |  | 

|  |
| --- |
|  |

 |  | ↑ SKAPIŠKIS ↑ |
|  |  | 

|  |
| --- |
|  |

 |  |  |
|  |  | 

|  |
| --- |
|  |

 |  | Kupiškis |
|  |  | 

|  |
| --- |
|  |

 | 9,4 |  |
|  |  | 

|  |
| --- |
|  |

 |  | Radžiūnai |
|  |  | 

|  |
| --- |
|  |

 | 9,6 |  |
|  |  | 

|  |
| --- |
|  |

 |  | **Subačius** |
|  |  | 

|  |
| --- |
|  |

 | 5,7 |  |
|  |  | 

|  |
| --- |
|  |

 |  | Bygailiai |
|  |  | 

|  |
| --- |
|  |

 | 7,3 |  |
|  |  | 

|  |
| --- |
|  |

 |  | Karsakiškis |
|  |  | 

|  |
| --- |
|  |

 |  |  |
|  |  | 

|  |
| --- |
|  |

 |  | ↓ PANEVĖŽYS ↓ |
|  |  |  |  |  |  |  |

 |

 |

**Subačiaus geležinkelio stotis** – geležinkelio stotis Subačiaus mieste (Kupiškio rajonas), Radviliškio–Daugpilio geležinkelio linijoje. Šalia, per kelyną įrengta geležinkelio pervaža rajoniniame kelyje  **1203**  Troškūnai–Surdegis–Subačius  (Biržų gatvėje).

Į stotį atvyksta krovininiai traukiniai. Subačiaus stotyje aptarnaujami krovinių savininkai: vykdoma vagonų siuntų priėmimas ir išdavimas, riedmenų manevravimas, krovinių saugojimas, juos laikant vagonuose, stoties keliuose. Yra 500 m² atvira sandėliavimo aikštelė paketuotiems ir vienetiniams kroviniams.

Istorija
--------

Vienas iš geležinkeliečių namų
Anksčiau Subačiaus gyvenvietė vadinta Subačiaus geležinkelio stotimi. Naujasis Subačius pradėjo kurtis prieš I pasaulinį karą Dvariškių kaimo ūkininkų žemėje, kur 1873 m. buvo nutiesta Radviliškio–Kalkūnų geležinkelio linija. Tais pat metais atidaryta ir Subačiaus stotis. Šiaurinėje geležinkelio pusėje stovėjo užvažiuojamieji namai, kur savo arklius su vežimais palikdavo į Panevėžį, Kauną ar Vilnių traukiniu važiuodavę gretimų apylinkių gyventojai.

1949 m. Subačiuje veikė perdavimo stotis, kurios medinis barakas buvo skirtas besikeičiančioms darbuotojų brigadoms laikinai apsistoti. Medinė keleivių laukimo stotis buvo visiškai sudegusi. 1953 m. ilgamečio stoties viršininko Algirdo Mateikos žiniomis, buvo pastatytas naujas geležinkelio stoties pastatas ir poilsio namai geležinkeliečiams, kurių čia buvo apie šimtą. Tuo metu jau veikė ir traukinių depas, kur keisdavosi lokomotyvų mašinistai. Geležinkeliečiams buvo pastatyti trys gyvenamieji namai. Viename iš jų buvo viršininko butas, be to, tame pačiame dviejų galų pastate 1944–1953 m. buvo įsikūrusi ir traukinių stotis. 1961 m. buvo uždarytas depas. Kurį laiką čia buvo saugomi seni traukiniai, šilumvežiai, vėliau pastatai apleisti. 

Subačiuje palei geležinkelį buvo saugomas didžiulis miško sandėlis. Vagonui pakrauti mediena reikėjo bent 8 vyrų, kurie virvių pagalba šį darbą galėjo atlikti per vieną dieną. Sovietmečiu pro Subačiaus stotį vyko intensyvus judėjimas, dėl ko dažnai buvo uždaroma pagrindinė Subačiaus geležinkelio pervaža. Per 12 valandų tuomet praeidavo po 25 traukinius. Kiekvieną dieną bent du keleiviniai traukiniai vykdavo maršrutais Maskva–Kaliningradas ir Šiauliai–Daugpilis. Subačiaus geležinkelio stotis tuomet buvo III klasės. Čia vyko parkavimai, iškrovimai, buvo vežami keleiviai. Subačiaus padalinys priklausė Šiaulių geležinkelio apygardai. Visa ši infrastruktūra priklausė Vilniuje įsikūrusiai 1-os klasės geležinkelių valdybai.

2000 m. Subačiaus geležinkelio pervažoje įrengta pirmoji Lietuvoje vaizdo kamera, fiksuojanti automobilių eismo saugumą. XXI a. modernizuojant geležinkelį, mažėjo darbuotojų poreikis. 2012 m. duomenimis, Subačiaus geležinkelio stotyje dirbo apie 15 žmonių.

Šaltiniai
---------

|  |  |
| --- | --- |
|  | **Vikiteka: Subačiaus geležinkelio stotis** – vaizdinė ir garsinė medžiaga  |

1. ↑  Subačiaus geležinkelio stotis Archyvuota kopija 2020-07-28 iš Wayback Machine projekto. (AB „Lietuvos geležinkeliai" informacija)
2. ↑  Lietuvos geležinkeliai: nepriklausomo darbo dešimtmetis (1991–2001). – Vilnius, LG Leidybos centras, 2001. // psl. 11
3. ↑  Архангельский А. С. Архангельский В. А. Железнодорожные станции СССР (справочник). – Москва, Транспорт, 1981.
4. 1 2 3 4 5  Geležinkeliais nudundėjo Subačiaus stoties istorija
5. ↑  AB „Lietuvos geležinkeliai" 2000–2005 m. – Vilnius, Sapnų sala, 2005. // psl. 51